Publication: Magyar Közlöny
Issue: MK-2001-87 (Year: 2001, Number: 87)
Era: 1990-2004
Section: 16/1994. (VII. 8.) MKM rendelet melléklete
Paragraph Index: 458

2. A munkaterület rövid, jellemző leírása Az énekes szólistaként, valamint kamaraegyüttesek, vokálegyüttesek, népi énekegyüttesek vagy énekkarok képzett tagjaként, szólamvezetőjeként vagy vezetőjeként aktívan működhet közre kisebb vagy nagyobb közösségek — városok, községek, falvak, egyházak, színházak, művészeti együttesek, egyesületek — zenei életében. A közművelődés terén betölthet zenei műsorszerkesztői, műsorszervezői, ügyintézői munkaköröket. Közreműködhet zenei ismeretterjesztésben, hangversenyeken, zenés egyházi szertartásokon, kép- és hangfelvételeken, egyéb társművészeti jellegű és szórakoztató zenei produkciókban. Az énekes képesítés elősegíti más, zenével kapcsolatos szakképesítés megszerzését, és felkészít a szakirányú főiskolai vagy egyetemi továbbtanuláshoz szükséges felvételi vizsgára.

Source: https://magyarkozlony.hu/hivatalos-lapok/da8281e967de8fc7b4b83cc806cfd07e2fbd7a07/dokumentumok/ec5c507b73da2ff006b46847cf08268ed0640a6c/letoltes